14 U tla hloka ho inahana hantle pele u hlalosetsa batho mabaka a hao a ho se keteke le bona. A re re motho o u lakaletsa letsatsi la phomolo le monate. E ka ba hantle hore u lebohe feela. Empa haeba motho a u botsa hore na ke hobane’ng ha u sa keteke matsatsi a phomolo, u lokela ho mo hlalosetsa. Boemong bona u lokela ho ba masene hape u bue ka mosa le ka tlhompho. Bibele e re: “Seo le se buang kamehla e ke e be se nang le mosa, se nōkiloeng ka letsoai, e le hore le tsebe kamoo le tšoanelang ho fana ka karabo ho e mong le e mong.” (Bakolose 4:6) Mohlomong u ka mo bolella hore u rata ho ba le lelapa le metsoalle ea hao ebile u rata ho fa batho limpho empa ha u rate ho li etsa hobane feela e le matsatsi a phomolo.